
Θέμα: Αναδρομική διεκδίκηση Δώρων Χριστουγέννων -Πάσχα & Επιδομάτων άδειας
Συνάδελφοι,

Το τελευταίο διάστημα είναι σε εξέλιξη μια επικοινωνιακή καταιγίδα από την τηλεόραση, το ραδιόφωνο και το διαδίκτυο, με πολιτικούς, "εργατολόγους", δικηγόρους, "ειδήμονες" δημοσιογράφους, οι οποίοι παρουσιάζουν θέματα σχετικά με την δικαστική διεκδίκηση αναδρομικών των περικοπών στο Δημόσιο. 

Η Πανελλήνια Ομοσπονδία ΕΤΕΠ ΑΕΙ επιθυμεί να ξεκαθαρίσει, τα εξής:       

Α.  ως ΠΟΕΤΕΠ ΑΕΙ αγωνιζόμαστε και απαιτούμε:

α)  τη χορήγηση όλων των αναδρομικών περικοπών που έγιναν στο εισόδημά μας από το 2010 έως και σήμερα για όλους τους συναδέλφους, χωρίς την ανάγκη δικαστικής διεκδίκησης. Είναι ξεκάθαρα πρωτίστως μια πολιτική απόφαση αλλά και προεκλογική δέσμευση που δε τηρήθηκε ποτέ.

β) την εν γένει αποκατάσταση του εισοδήματός μας που θα μας δίνει τη δυνατότητα αξιοπρεπούς διαβίωσης.

Β.  Έχουμε όμως πλήρη επίγνωση της οικονομικής κατάστασης που οι καταστροφικές πολιτικές δεκαετιών μας έχουν οδηγήσει και αντιλαμβανόμενοι τη δύσκολη οικονομική κατάσταση στην οποία βρισκόμαστε, μέσα στην οποία η απόκτηση, έστω και μέσα από δικαστικές διεκδικήσεις, των χρημάτων που κόπηκαν είναι μια ανάσα και ελπίδα, επιθυμούμε να ενημερώσουμε πλήρως όλους τους συναδέλφους που θα αποφασίσουν να διεκδικήσουν δικαστικά την αναδρομική επιστροφή των περικοπών. 

Με βάση το παραπάνω πλαίσιο και επειδή η επιλογή της δικαστικής διεκδίκησης των αναδρομικών περικοπών μέσω κατάθεσης ατομικής ή ομαδικής αγωγής, είναι μια αποκλειστικά και μόνο μία προσωπική επιλογή, επιθυμούμε να προτρέψουμε τους συναδέλφους να μελετήσουν πολύ προσεκτικά τις οδηγίες μας ώστε να είναι όσο το δυνατό καλύτερα ενημερωμένοι πριν αποφασίσουν να συμμετάσχουν σε δικαστικές διεκδικήσεις.

Σε  αυτό το χρονικό σημείο και με βάση τις μέχρι τώρα εξελίξεις, προσπαθώντας να βοηθήσουμε όσο το δυνατόν όλους τους συναδέλφους, αποστέλλουμε προς όλους τους Συλλόγους την επισυναπτόμενη αναλυτικότατη ενημέρωση. 

Θα εξακολουθήσουμε να παρακολουθούμε το θέμα και θα σας ενημερώνουμε για κάθε σημαντική εξέλιξη.

      ο Πρόεδρος
η Γενική Γραμματέας

  Στέφανος Καρβέλης
      Κουνιά     Σοφία

